CELEX: C2004/094/144
Language: el
Date: 2004-04-17 00:00:00
Title: Προσφυγή της Budějovický Budvar, národní podnik, κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 9 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/54
            
         Προσφυγή της Budějovický Budvar, národní podnik, κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 9 Φεβρουαρίου 2004
   (Υπόθεση T-53/04)
   (2004/C 94/144)
   Γλώσσα διαδικασίας: η γαλλική
   Η εταιρία Budějovický Budvar, národní podnik, με έδρα το české Budějovice (Δημοκρατία της Τσεχίας), εκπροσωπούμενη από την Fabienne Fajgenbaum, δικηγόρο, άσκησε στις 9 Φεβρουαρίου 2004 προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Η εταιρία Anheuser-Busch Incorporated μετείχε επίσης στη διαδικασία ενώπιον του δευτέρου τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 3 Δεκεμβρίου 2003 απόφαση του δευτέρου τμήματος προσφυγών του καθού·
            
         
               —
            
            
               να απορίψει την αίτηση καταχωρήσεως του σήματος BUDWEISER, που κατατέθηκε την 1η Απριλίου 1996 για την κλάση 25 στο όνομα της εταιρίας ANHEUSER-BUSCH·
            
         
               —
            
            
               να καταδικάσει την εταιρία Anheuser-Βusch στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   
               Αιτούσα την καταχώρηση κοινοτικού σήματος:
            
            
               Anheuser-Busch Incorporated
            
         
               Σχετικό κοινοτικό σήμα:
            
            
               Λεκτικό σήμα «BUDWEISER» — αίτηση αριθ. 24620, κατατεθείσα για προϊόντα υπαγόμενα στην κλάση 25 (ενδύματα κ.λπ.)
            
         
               Δικαιούχος του σήματος ή του σημείου που αντιτάχθηκε στο πλαίσιο της διαδικασίας ανακοπής:
            
            
               Η προσφεύγουσα
            
         
               Προβαλλόμενο σήμα ή σημείο:
            
            
               Ονομασίες προελεύσεως «BUDWEISER BIER», «BUDWEISER BIER-BUDVAR», «BUDWEISER BUDVAR»
            
         
               Απόφαση του τμήματος ανακοπών:
            
            
               Απόρριψη της ανακοπής
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Προβαλλόμενοι λόγοι:
            
            
               Εσφαλμένη εφαρμογή του άρθρου 8, παράγραφος 4, του κανονισμού (ΕΚ) 40/94 (1). Η προσφεύγουσα, δικαιούχος στη Γαλλία των ανωτέρω ονομασιών προελεύσεως, ισχυρίζεται ότι το γαλλικό δίκαιο της παρέχει τη δυνατότητα να αντιταχθεί στην καταχώρηση του ζητούμενου σήματος, χωρίς να υποχρεούται να δικαιολογήσει τη φήμη των σχετικών ονομασιών στη γαλλική επικράτεια και χωρίς να πρέπει να εξετάσει αν η χρησιμοποίηση του αμφισβητούμενου σήματος μπορεί να έχει ως ως συνέπεια την καταστρατήγηση ή την εξασθένιση της φήμης των ονομασιών αυτών.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα. (EE L 11 της 14/1/1994, σ. 1).